PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2004/FH/3/1/020	Bratislava: 9. 2. 2004   

	Protimonopolný úrad Slovenskej republiky, odbor koncentrácií v správnom konanní začatom na základe oznámenia koncentrácie podľa § 10 ods. 9 zákona           č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. podnikateľom LEKKERLAND-TOBACCOLAND GmbH & Co. KG so sídlom Europaallee 57, 50226 Frechen, Spolková republika Nemecko zastúpeným Mgr. Ľubomírom Leškom, advokátom so sídlom Laurinská 12, 811 01 Bratislava, vo veci koncentrácie podnikateľov LEKKERLAND-TOBACCOLAND GmbH & Co. KG so sídlom Europaallee 57, 50226 Frechen, Spolková republika Nemecko a LEKKERLAND Europa Holding GmbH so sídlom Europaallee 57, 50226 Frechen, Spolková republika Nemecko a podľa zákona             č. 71/1967 Zb. o správnom konaní (správny poriadok) v znení neskorších predpisov

rozhodol

podľa § 22 ods. 1 písm. c) v spojení s § 12a písm. b) a s § 12d) ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánoch štátnej správy Slovenskej republiky v znení neskorších predpisov v znení zákona č. 465/2002 Z. z. tak, že  s ú h l a s í  s koncentráciou, ktorá vznikla dňa 16. 12. 2003 podľa § 9 ods. 1 písm. b) v spojení s§ 9 ods. 4 písm b) a podlieha kontrole úradu podľa § 10 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady                č. 347/1990 Zb. o organizácii ministerstiev a ostatných ústredných orgánov           štátnej správy Slovenskej republiky v znení neskorších predpisov v znení zákona        č. 465/2002 Z. z., spočívajúcou v získaní priamej výlučnej kontroly podnikateľa LEKKERLAND-TOBACCOLAND GmbH & Co. KG so sídlom Europaallee 57, 50226 Frechen, Spolková republika Nemecko nad podnikom podnikateľa LEKKERLAND Europa Holding GmbH so sídlom Europaallee 57, 50226 Frechen, Spolková republika Nemecko, na základe Kúpnej zmluvy zo dňa 16. 12. 2003, uzatvorenej medzi EXPRESS SOW Holding GmbH & Co. KG, Expres Flensburg Carl Nielsen GmbH & Co. KG, Expres Logistik Dettingen GmbH & Co. KG, Caribia Kaffee Gotthard Borisch GmbH & Co., Groβhandel und Cash + Carry-Markt, Neumünster, Friedel Gyllensvärd GmbH & Co. KG, EXPRESS MITTE HOLDING GmbH & Co. KG, EXPRESS Nord-West Immobilien GmbH & Co. KG, Expres Schwaben Logistik GmbH & Co. KG, Express Schwarzwald Süβwaren - und Spirituosen GmbH & Co. KG ako predávajúcimi a LEKKERLAND-TOBACCOLAND GmbH & Co. KG ako kupujúcim.

Odôvodnenie:

	Podľa § 12d ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. (ďalej len „zákon“) rozhodnutie o koncentrácii vydané v zjednodušenom konaní neobsahuje odôvodnenie.

Poučenie:

	Podľa ustanovenia § 34 ods. 1 zákona v spojení s § 18 ods. 1 zákona proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do   15 dní odo dňa doručenia tohto rozhodnutia. Podľa § 61 ods. 1 zákona            č. 71/1967 Zb. o správnom konaní v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

                
                                                                        Ing. Dušan Valo
                                                štátny radca – splnomocnenec pre koncentrácie

Rozhodnutie sa doručuje:

Mgr. Ľubomír Leško
advokát
Laurinská 12
811 01 Bratislava